OSNOVNA ŠKOLA TRNJANSKA

ZAGREB, Trnjanska cesta 99  
KLASA: 112-02/22-01/5

URBROJ: 251-314-22-8

Zagreb, 26. travnja 2022. g.

Na temelju članka 11. i članka 13. Pravilnika o načinu i postupku kojim se svim kandidatima za zapošljavanje u školskim ustanovama osigurava jednaka dostupnost javnim službama pod jednakim uvjetima, vrednovanje kandidata prijavljenih na natječaj, odnosno kandidata koje je uputio Gradski ured, kao i odredbe vezane uz sastav posebnog povjerenstva koje sudjeluje u procjeni kandidata, a na koje suglasnost daje Gradski ured (u daljnjem tekstu Pravilnik) Povjerenstvo za procjenu i vrednovanje kandidata poziva kandidate/kinje na procjenu odnosno testiranje i daje sljedeću

**O B A V I J E S T**

**o procjeni odnosno testiranju**

Procjena odnosno testiranje kandidata/kinja po završetku natječaja objavljenog dana 7. travnja 2022. g. na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Škole za popunu radnog mjesta

**VODITELJA/ICE RAČUNOVODSTVA NA NEODREĐENO I PUNO RADNO VRIJEME - 1 izvršitelj/ica**

održat će se dana **29. travnja 2022. g**. u Osnovnoj školi Trnjanska, Trnjanska cesta 99, Zagreb, **u uredu ravnateljice.**

Procjena odnosno testiranje kandidata/kinja provest će se putem razgovora ( intervjua).

Na razgovor ( intervju) poziva se kandidatkinja

**1. PETRA MIĆIĆ u 11:00 sati**

Kandidatkinji koja pristupa razgovoru (intervjuu) osigurati će se vrijeme za predstavljanje ( do 15 minuta) te svaki član Povjerenstva ima pravo postavljati po tri pitanja unutar tog vremena. Povjerenstvo u razgovoru ( intervjuu) s kandidatkinjom utvrđuje:

**stručna znanja, vještine, interese, motivaciju kandidata za rad u Školi te procjenjuje dodatna znanja i edukacije,** **dosadašnje radno iskustvo i postignuća u radu.**

Na razgovoru ( intervjuu) s kandidatkinjom Povjerenstvo vrednuje rezultat razgovora (intervjua) bodovima od 0 do 10 bodova. Bodovi dobiveni od svih članova Povjerenstva se na kraju razgovora zbrajaju.

Ako kandidatkinja ne pristupi procjeni koje će se provesti putem razgovora/ intervjua smatra se da je povukla prijavu na natječaj.

Kandidatkinja je dužna ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidatkinje prije početka razgovora.

Provjeri ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

**POVJERENSTVO ZA PROCJENU I VREDNOVANJE**

**KANDIDATA**